梁主告急於周襄州總管衛公直，直遣大將軍李遷哲將兵救之。遷哲率其所部守江陵外城，夜戰文季、雷道勤，兵稍。江陵總管陸騰出助之，道勤戰死，陳軍乃退。昭達又決龍川寧朔堤，引水灌江陵。遷哲乃先塞北堤以止水，後自帥騎兵出南門，使步出北門，首尾邀擊，陳兵多投水死。夜，陳兵竊於城西以梯登城，登者已數百人，騰與遷哲力戰拒之。俄而大風暴起，遷哲乘闇出兵擊陳營，殺傷甚眾。騰復破昭達於西堤，乃引還。